		
ДО 
ОБЩИНСКИ СЪВЕТ
БУРГАС


ДОКЛАДНА ЗАПИСКА

от Красимир Калудов Тодоров – Председател на Постоянната комисия по спорт, деца и младежки дейности /ПКСДМД/ при Общински съвет – Бургас



Относно: Даване на съгласие за финансово подпомагане на изявени бургаски спортисти за участието им в предстоящи първенства и  включване на мероприятие в  спортния календар на Община Бургас за 2024 година.
 

             УВАЖАЕМИ ОБЩИНСКИ СЪВЕТНИЦИ,

             На 19.03.2024 г. на редовно заседание на Постоянната комисия по Спорт, деца и младежки дейности при Общински съвет – Бургас бяха разгледани постъпили писма и беше взето решение от комисията за изготвяне и внасяне на докладна записка за редовното заседание на Общински съвет – Бургас на 26.03.2024 г. В тази връзка представям настоящата докладна записка. 

С писмо вх. № 08-00-15282/12.03.2024 г. от Спортен Карате клуб „Киокушин Спирит“ уведомяват за предстоящо участие на Международно първенство по карате за деца, юноши, девойки и ветерани в Токио, Япония на 27.04.2024 г. – 28.04.2024 г. Трима от най-успешните състезатели на клуба ще бъдат включени като част от националния отбор на ИКО България на това престижно първенство – това са С. Стратиев, Г. Имперова и И. Павловски. По този повод е отправена молба от клуба за финансова подкрепа за покриване на разходите за самолетни билети, нощувки, такса участие и др., като сума от 3 000 лв. може да бъде осигурена от бюджета за спорт по т.5 на Приложение №13.4 „Субсидиране на други дейности в спорта през 2024 г.“, „Финансово подпомагане на бургаски състезатели и отбори за участие в Световни, Европейски и Международни първенства“.
Също толкова успешно е представянето на състезателите на Карате клуб „Сансай“, представлявано от Й. Атанасов, който е отправил молба до Председателя на Общински съвет-Бургас с писмо с вх.№ 08-80-15276/12.03.2024 .г за еднократна финансова помощ за участие на предстоящото Световно първенство по карате шотокан за всички възрасти в „Албена“ в периода 12.04.2024 г. – 14.04.2024 г. Във връзка с участието на 14 състезатели на клуба на посоченото първенство, се предлага да бъдат отпуснати еднократно 2 000 лв. за покриване таксите за участие, осигурени от бюджета за спорт по т.5 на Приложение №13.4 „Субсидиране на други дейности в спорта през 2024 г.“, „Финансово подпомагане на бургаски състезатели и отбори за участие в Световни, Европейски и Международни първенства“. 
С постъпило писмо вх.№08-80-15305/15.03.2024 г. от СК „Акулите“ е заявено предложение за организиране и провеждане на турнир по плуване „Sharks kids cup Burgas 2024“ за периода 23-24.03.2024 г. на Плувен комплекс „Парк Арена ОЗК“, което да бъде включено в Спортния календар на Община Бургас  без финансиране само с логистична подкрепа. 
[bookmark: _GoBack]С писмо вх.№ 08-00-15306/15.03.2024 г. от Христо Андонов – председател  на Спортен брейк клуб „Бляк Стайл“ уведомяват за предстоящо участие на Световно първенство по брейк за деца в Любляна, Словения в периода 24.05.2024 г. – 25.05.2024 г. Четирима  от най-успешните състезатели на клуба ще бъдат включени като част от националния отбор на това престижно първенство – това са: П. Георгиева, К. Шарапчиев, Н. Янакиев и Б. Пехливанов. По този повод е отправена молба от клуба за финансова подкрепа за покриване на транспортните разходи и настаняване на състезателите., като сума от 3 000 лв. може да бъде осигурена от бюджета за спорт по т.5 на Приложение №13.4 „Субсидиране на други дейности в спорта през 2024 г.“, „Финансово подпомагане на бургаски състезатели и отбори за участие в Световни, Европейски и Международни първенства“.

Във връзка с чл.6 от Закона за физическото възпитание и спорта, налице е основание да бъде осигурена подкрепа за посочените спортни прояви. Поради кратките срокове, свързани с подготовката и осигуряването на необходимия финансов ресурс в обществен интерес, моля на основание чл.60, ал.1 от Административнопроцесуалния кодекс, да се допусне предварително изпълнение на решението. 
Предвид гореизложеното и на основаниe чл.17, ал.1, т.10, чл. 21, ал. 1, т. 24 и ал. 2 от Закона за местното самоуправление и местната администрация, предлагам Общински съвет - Бургас да вземе следното:

РЕШЕНИЕ:

I. Дава съгласие да бъде допълнен Спортният календар на Община Бургас за 2024 г., Приложение №13.5, както следва:
- нова т. 80 – Турнир по плуване „Sharks kids cup Burgas 2024“ за периода 23-24.03.2024 г. с организатор СК „Акулите“ – без финансиране с логистична подкрепа от Община Бургас.

II. Дава съгласие да бъде осигурено финансиране от бюджета за спорт по направление други дейности в спорта, т.5 на Приложение №13.4, „Финансово подпомагане на бургаски състезатели и отбори за участие в Световни, Европейски и Международни първенства“, както следва:
- финансово подпомагане на 14 състезатели от Карате клуб „Сансай“ за участие на Световно първенство по карате шотокан за всички възрасти в к. к. „Албена“ на 12.04.2024 г. – 14.04.2024 г. - финансиране в размер на 2 000 (две хиляди) лева.
- финансово подпомагане на състезатели от Спортен Карате клуб „Киокушин Спирит“ за участие на Международно първенство по карате за деца, юноши, девойки и ветерани в Токио, Япония на 27.04.2024 г. – 28.04.2024 г. - финансиране в размер на 3 000 (три хиляди) лева.
- финансово подпомагане на състезатели от Спортен брейк клуб „Бляк Стайл“ за участие в Световно първенство по брейк за деца в Любляна, Словения в периода 24.05.2024 г. – 25.05.2024 г.- финансиране в размер на 3 000 (три хиляди) лева.

III. На основание чл. 60, ал. 1 от Административнопроцесуалния кодекс, допуска предварително изпълнение на решението.
  
Приложение:
Съгласно текста.


С уважение,

КРАСИМИР ТОДОРОВ
  
Председател на ПКСДМД
при Общински съвет – Бургас
